O‘ZBEKISTON RESPUBLIKASIDA TRANSPORT VOSITALARI VA BOShQA O‘ZIYuRAR MAShINA HAMDA MEXANIZMLAR EGALARI FUQAROLIK JAVOBGARLIgiNING MAJBURIY SUG‘URTASI TO‘G‘RISIDA

O‘zbekiston Respublikasida transport vositalaridan foydalanish natijasida zarar yetkazilgan jismoniy va yuridik shaxslarning mulkiy manfaatlarini himoya qilish maqsadida Vazirlar Mahkamasi qaror qiladi:
 1. 1995-yil 1-yanvardan boshlab transport vositalari egalari fuqarolik javobgarligining majburiy sug‘urtasi joriy etilsin.
 Belgilab qo‘yilsinki, O‘zbekiston Respublikasi hududida faoliyat ko‘rsatayotgan mulkchilikning barcha shakllaridagi transport vositalari egalari fuqarolik javobgarligining majburiy sug‘urtasiga jalb qilinadilar.
 2. Transport vositalari egalari fuqarolik javobgarligining majburiy sug‘urtasi bo‘yicha sug‘urta puli va bitta transport vositasi uchun bir yilda bir marta olinadigan sug‘urta tariflari stavkalari miqdori ilovaga muvofiq tasdiqlansin.
 3. Har yili sug‘urta mukofotlari to‘lash uchun quyidagi muddatlar belgilansin:
 yuridik shaxslar uchun — 1-iyulgacha;
 jismoniy shaxslar uchun — 1-sentabrgacha.
 Sug‘urta mukofotlarini to‘lash uchun belgilangan muddat tamom bo‘lgach, to‘lanmagan pul qarz deb hisoblansin va to‘lash muddati o‘tib ketgan har bir kun uchun qarzning 0,1 foizi miqdorida jarima (penya) hisoblangan holda undirib olinsin.
 4. Sug‘urtaning ushbu turi bo‘yicha sug‘urta mukofotlari to‘lanishi ustidan nazorat qilish Yo‘l harakati xavfsizligi davlat xizmati, Davlat qishloq xo‘jaligi texnik nazorati organlariga, shuningdek qonun hujjatlariga muvofiq sug‘urtaning mazkur turini amalga oshiruvchi sug‘urtalovchilarga yuklansin. 
 5. Tushgan sug‘urta mukofotlaridan fuqarolar halok bo‘lishining va ularning mol-mulki nobud bo‘lishining oldini olish tadbirkorlariga ajratmalar summasi 5 foiz miqdorida belgilansin.
 6. O‘zbekiston Respublikasi Moliya vazirligi bir oy muddatda transport vositalari egalari fuqarolik javobgarligining majburiy sug‘urtasini amalga oshirish to‘g‘risidagi yo‘riqnomani hamda fuqarolar halok bo‘lishining va ularning mol-mulkini nobud bo‘lishining oldini olish tadbirlarini ishlab chiqsin va tasdiqlasin.
 7. Mazkur qarorning bajarilishini nazorat qilish Bosh vazirning o‘rinbosari B. S. Hamidov zimmasiga yuklansin.
 Yuridik va jismoniy shaxslarga yetkazilgan zararni undirish uchun sug‘urta summalarining cheklangan miqdorlari: 
 mol-mulkka yetkazilgan zararni qoplash uchun (har bir zarar yetkazilishi holati bo‘yicha) — O‘zbekiston Respublikasida belgilangan eng kam oylik ish haqining 20 baravari miqdorida; 
 o‘limga olib kelgan zararni qoplash uchun (har bir jabrlangan bo‘yicha) — eng kam oylik ish haqining 30 baravari miqdorida.